Dan kien il-kumment tal-anzjana li xtaqet tibqa’ anonima li l-Ġimgħa filgħodu kienet f’darha meta ħabbat il-bieb u kif fetħet, sabet raġel ta’ madwar 50 sena liebes qmis u beritta. Dan qalilha li l-għada kienet se tirċievi ċekk ta’ ħamest elef ewro għax rebħet lotterija għall-benefatturi tad-Dar tal-Providenza. “Fl-aħħar wara li xeba’ jikteb qalli trid tħallas donation, għidtlu donation ta’ €200, għidtlu €200 ħafna imma, qalli imma €200 x’inhuma fejn €5,000”, qalet l-anzjani. L-anzjana mhix l-uniku waħda li fl-aħħar xhur ġiet ingannata b’dan il-mod. Fl-aħħar sigħat, il-Pulizija ressqet żewġ persuni l-Qorti u xliethom li mexxew skema simili li permezz tagħha, 38 persuna ġew iffrodati bejn €5000 u €6000 bejniethom. Fil-lista tal-persuni li nsterqu b’dan il-mod, mhix  inkluża l-anzjana li tkellmet ma’ tvm.com.mt. Fil-Qorti, l-Ispettur Jonathan Ferris qal li Joseph Meilaq ta’ 32 sena minn San Pawl il-Baħar u Graziella Apap ta’ 30 sena mis-Siġġiewi, omm ta’ tlett itfal, kienu qed jgħixu flimkien meta allegatament wettqu dawn il-każi.  Spjega li l-akkużata kienet tagħmel pressjoni fuq l-akkużat biex jiġbor aktar flus u jtiha mill-inqas mitt ewro kuljum minn dak li jiġbor. Bil-flus li kisbu b’qerq, xtraw bosta affarijiet fosthom settijiet tat-televiżjoni u affarijiet tad-dar. Iż-żewġ akkużati ma ngħatawx il-ħelsien mill-arrest u qed jinżammu arrestati. Għandha 85 sena u ħadd ma daħaq biha bħal ma daħaq dan sostniet l-anzjana li xtaqet tibqa’ anonima u rrakkontat kif il-Ġimgħa filgħodu kienet f’darha meta ħabbat il-bieb u kif fetħet, sabet raġel ta’ madwar 50 sena liebes qmis u beritta. Dan qalilha li l-għada kienet se tirċievi ċekk ta’ €5,000 għax rebħet lotterija għall-benefatturi tad-Dar tal-Providenza. L-anzjana mhux l-uniku waħda li fl-aħħar xhur ġiet ingannata b’dan il-mod.